kardosdrur/scandi-wiki huggingface dataset:
Rammegård

Rammegård er en herregård i Ramme Sogn, i Lemvig Kommune i Vestjylland. Den ligger lidt sydvest for landsbyen Ramme, vest for Ramme Å. Den er kendt tilbage til 1493 hvor den tilhørte Anders Spend. Den nuværende hovedbygning er fra 1916 opført af J.L. Laursen, der da ejede den.

Ejere
 Anders Spend 1493
 Han søn Anders Spend 1514 
1546 Jens Spend († 1586)
Iver Skram til Voldbjerg.
Sønnen Erik Skram († 1607)
 Enken Anne Vind. 
Deres Datter Marine Skram († 1673) som blev gift med:
 1) Hartvig Huitfeldt, der 1631 ejede Rammegård. 
 2) 1661 med B. G. v. Obelitz († 1707), til hvem hun skødede den 1662.
Han solgte den (28 Tdr. Hartkorn) med en del gods i  1682 til Christian Juel til Rysensteen, og den hørte indtil 1798 til Baroniet Rysensteen. 
Baron O. H. Juel solgte Rammegård med  Herpinggård,  bøndergods  og tiender (424 Td. Hartkorn.) for 122.000 Rigsdaler til 
Kammerherre P.S. Fønss til Løvenholm og U. Chr. von Schmidten til Urup. Sidstnævnte overdrog i  1802 sin del til Fønss, der skødede godset for 18.000 Rd. til 
1808 Birkeskriver Arnt Peter Warelmann,
 1808 Byfoged Fr. Chr. Schønau
 P. Høegh til Rysensteen; 
1846 H. C. Høegh (søn). 
1877 Pastor Raa; 
1878 H. Jørgensen og C. Ebbensgaard til Hanbjerg Hovedgård.

 1985 Kristian Brokman I/S

Eksterne kilder/henvisninger 

Om Rammegård i  J.P. Trap
Kongeriget Danmark  3. Udgave 5. Bind

Herregårde i Ringkøbing Amt
Lokaliteter i Lemvig Kommune
Tandpleje

Tandpleje er den gren af lægevidenskab, der involverer studier, diagnoser og behandling af sygdomme, lidelser og tilstande i mundhulen, oftest tandsættet, men også gummerne og mundens slimhinder, og andre dele og væv især kæbe og ansigtsområdet. Selvom det primært associeres med tænder i offentligheden er tandpleje og dental lægevidenskab ikke begrænset til odontologi (fra oldgræsk ὀδούς (odoús, “tand”) - studiet af strukturer, udvikling og anormaliteter i tænderne. På grund af deres betydelige overlap i konceptet er tandpleje ofte også forstået at underordne den nu stort set hedengangne medicinsk speciale stomatologi (studiet af munden og dens lidelser og sygdomme), hvorfor de to udtryk er bruges i flæng i visse regioner.

Tandpleje bliver bredt accepteret for en vigtig faktor for det generelle helbred. Tandlægebehandling udføres af forskellige personer der beskæftiger sig med tandpleje, hvilket inkluderer tandlæger, tandplejere, klinikassistenter, tandteknikere og tandterapeuter. De fleste tandlæger arbejder i private praktsiser, selvom nogle arbejder på hospitaler og institutioner (fængsler, hæren osv.).

Tandplejens historie er næsten lige så gammel som menneskehedens historie, og samfund med de tidligste beviser for tandpleje dateres tilbage til 7.000 år fvt. Forhistoriske tandoperationsteknikker ses i det gamle Egypten, hvor underkæber dateret til omkring 2650 fvt. viser to perforeringer lige under roden på den første kindtand, hvilket indikerer at man har drænet en tandbyld. Rester fra de tidlige Harappankultur-perioder af Induskulturen (c. 3300 fvt.) viser tegn på tænder er blevet boret helt tilbage for 9.000 år siden. Man antager at tandoperationer har været den første specialisering inden for lægevidenskab.

Referencer 

Odontologi
Hornsyld Købmandsgaard

Hornsyld Købmandsgaard A/S (i daglig tale: "Købmandsgården") er en dansk agro- og olieforretning, samt trælast med hovedsæde i Hornsyld.

Koncernen er opdelt med tre datterselskaber, der hver håndterer sin del af forretningen. HK Agro forhandler grovvarer med en omsætning på ca. 1,5 mia. DKK og har ca. 140 ansatte. Virksomheden startede med dette forretningsområde. Siden er forretningen blevet udvidet med HK Trælast, der er en del af XL-Byg-kæden. Desuden har man HK Olie, der dels består af 19 tankstationer og dels forhandler olieprodukter til hele landet.

I 2012/2013 blev forretningen udvidet med TripleA i samarbejde med Agro Korn. Målet er forarbejdning af sojaproteiner.

Eksterne henvisninger 
Hornsyld Købmandsgaard
TripleA

Konglomerater fra Danmark
Byggemarkedskæder i Danmark
Landbrugsvirksomheder i Danmark
Tankstationer i Danmark
Kristian Prestrud

Kristian Prestrud (22. oktober 1881 i Grue i Hedmark, død 11. november 1927 i Kristiansand), opvokset i Vang i Hedmark, var en norsk polarforsker og løjtnant i hæren, som deltog i Roald Amundsens ekspedition til Sydpolen fra 1910 til 1912.

Prestrud var med i gruppen på otte, som den 8. september 1911 gjorde et mislykket forsøg på at nå polpunktet. På grund af ekstrem kulde blev det bestemt, at gruppen skulle fortsætte til depotet på 80 S° for der efter at vende tilbage til Framheim. Tilbageturen blev uorganiseret og kaotisk, gruppen blev hurtigt delt op i flere mindre grupper. Prestrud og Hjalmar Johansen blev hængende efter de andre og kom tilbage til Framheim 6 timer efter de andre, de var da udslidt og Prestrud havde fået frostskader. I mørket og tågen fandt de kun basen på grund af, at de hørte hundenes gøen. Prestrud ville sandsynligvis være frosset ihjel, hvis han ikke havde fået hjælp fra Johansen til at komme tilbage til basen.

Næste morgen blev Amundsen kritiseret af Johansen for måden, tilbageturen var gjort på. Amundsen brød sig ikke om, at der blev rejst kritik imod ham, og han valgte som følge af dette at reorganisere gruppen, som skulle rejse til polpunktet. Prestrud, Johansen og Jørgen Stubberud blev skilt ud fra gruppen og fik som opgave at foretage en mindre ekspedition til Edward VII Land. Prestrud blev udnævnt til leder af denne ekspedition til trods for, at han havde en grad lavere militær rang, og at Johansen tidligere havde været hans leder.

Prestrud blev i 1926 ansat som havneassistent i Kristiansand, men døde allerede året efter.

Prestrud blev tildelt Sydpolsmedaljen.

Noter

Polarforskere fra Norge
Modtagere af Sydpolsmedaljen
Sverre Hassel

Sverre Helge Hassel (død 30. juli 1876 i Oslo, død 6. juni 1928) var en norsk polarforsker og en af de første fem til at nå Sydpolen.

Hassel drog til søs i en tidlig alder. I årene 1898-1902 deltog Hassel på den anden "Fram"-ekspedition under ledelse af Otto Sverdrup. Det oprindelige mål var, at de skulle forsøge at sejle rundt om Grønland via Baffinbugten, men i stedet udforskede de nyt land i det nordlige Canada, blandt andet Ellesmere ø og Sverdrupøerne.

Sammen med Helmer Hanssen blev Hassel udvalgt som dreven slædefører til Roald Amundsens Sydpolsekspedition 1910-1912. Hassel var en af de fem første til at nå Sydpolen den 14. december 1911 sammen med Amundsen, Hanssen, Olav Bjaaland og Oscar Wisting.

Da Hassel blev ældre, flyttede han til Grimstad og arbejdede der som toldbestyrer. Sverre Hassel døde i 1928, mens han var på besøg hos sin gamle ven Roald Amundsen.

Hassel blev tildelt Sydpolsmedaljen.

Polarforskere fra Norge
Modtagere af Sydpolsmedaljen
Dades

Dades A/S er et dansk ejendomsinvesteringsselskab, der blev grundlagt i 1937. Det var Danmarks største ejendomsselskab målt på aktiver indtil oktober 2014, hvor Jeudan overtog førstepladsen. Primo juni 2014 havde virksomheden ejendomme for en værdi af 17,1 mia. DKK.

Den administrerende direktør er Boris Nørgård Kjeldsen, der har været ansat i firmaet siden 1991.

Historie 
DADES blev grundlagt i 1937, da frøhandler Ejnar Danielsen solgte sin del af et frøfirma i Nakskov og  købte "Champagnebygningen" på Grønningen i København. De følgende år investerede han i en lang række ejendomme, og ved sin død i 1980 havde han overtaget over 70.

I begyndelse blev der kun investeret i beboelsesejendomme, men i 1958 begyndte han også at investere i erhvervsejendomme. Knap 20 år senere begyndte man også at investere i ejendomsadministration (i dag datterselskabet DATEA). I 1993 investerede DADES i det første butikscenter og har nu 14 centre rundt om i landet. Bl.a. Danmarks største; det tidligere Hundige Storcenter, som ændrede navn til Waves, da DADES overtog det i 2009. I 2008 købte DADES RO's Torv i Roskilde for 1,6 mia. DKK af Essex Invest. DADES ejer fortsat centret. Andre butikscentre i porteføljen er Hørsholm Midtpunkt, Spinderiet i Valby, Sct. Mathias Centret i Viborg og Viby Centret i Århus.

Referencer 

Ejendomsselskaber i Danmark
Kongens Lyngby
Danske virksomheder etableret i 1937
Novo Holdings A/S
Tambov oblast

Tambov oblast (, ) er en af 46 oblaster i Den Russiske Føderation. Oblasten har et areal på  km² og (2016) indbyggere. Det administrative center i oblasten ligger i byen Tambov (), der har (2016) indbyggere. Den næststørste by i oblasten er Mitjurinsk () med (2016) indbyggere.

Historie 

Den ældste kendte befolkning i Tambovområdet, morvinerne, udgjorde en nation af lokale etniske grupper fra det 6. århundrede fvt. De første russiske bosættere ankom i den præ-mongolske periode, men den endelige bosætning skete først i 1600-tallet. For at beskytte det sydlige Ruslands grænser mod tatarernes angreb og videreudvikle sortjordsregionen, grundlagde den russiske regering de befæstede byer Kozlov (1635) og Tambov (1636). Byerne beskyttede de vigtigste veje tatarerne benyttede til angreb ind i Rusland og banede vejen for en hurtig bosætning af regionen.

Geografi 

Tambov oblast ligger i sydlige del af den Østeuropæiske Slette i den europæiske del af Rusland og er en del af det centrale føderale distrikt og 
en del af den centrale sortjords økonomiske region. Oblasten har grænser til Rjasan oblast mod nordøst Pensa oblast mod sydøst, Saratov oblast mod syd og Voronezj oblast og Lipetsk oblast mod vest.

Økonomi 

Maskinfremstilling og kemiskindustri er de vigtigste industrigrene. I landbruget dominerer husdyrshold: kvægavl, fårhold, svinproduktion og kyllinger er de vigtigste produkter.

Den sydøstlige jernbane, der forbinder de centrale dele af Rusland med de sydlige regioner, går igennem Mitjurinsk.

Referencer

Eksterne henvisninger 

 Tambov oblasts officielle hjemmeside 

 
Etableret i 1934
Huldre (band)

Huldre var et dansk folkmetal-band der eksisterede fra 2006-2019. Bandets musikalske stil er præget af dansk og nordisk folkemusik.

Bandets medlemmer er Laura Emilie Beck (violin), Lasse Olufson (guitar), Bjarne Kristiansen (bas), Jacob Lund (trommer), Troels Dueholm Nørgaard (drejelire og fløjter) og Nanna Barslev (vokal).

De har udgivet én demo og to studiealbums.

Historie 

I 2010 udgav de en selvbetitlet demo. Debutalbummet, Intet Menneskebarn, udkom i 2012 på Gateway Music. Albummet opnåede positive anmeldelser på det danske site heavymetal.dk, hvor det modtog 10/10 mulige point. og en række udenlandske medier indenfor metalgenren.

Huldre vandt i 2014 i finalen i W:O:A Metal Battle i Danmark, hvilke bragte dem til en optræden på festivalen Wacken Open Air hvor de blev nr. 3 i Wacken Festivalens internationale konkurrence mellem metalbands.

Gruppen afholdt to afskedskoncerter først i VoxHall i Aarhus og to uger senere i Pumpehuset i København i marts 2019. Ved sidstnævnte koncert spillede Heidra i mellem gruppens to sæt.

Medlemmer 
 Nanna Barslev - vokal
 Bjarne Kristiansen - basguitar
 Troels Dueholm Nørgaard - drejelire og fløjte
 Laura Emilie Beck - violin
 Lasse Olufson - guitar og lut
 Jacob Lund - trommer og percussion

Diskografi 
 2010 Huldre (demo)
 2012 Intet Menneskebarn
 2016 Tusmørke

Referencer

Eksterne henvisninger 

 Huldres hjemmeside
 
 Optræden i Wacken Battle

Metalgrupper fra Danmark
Musikgrupper fra 2006
Musikgrupper opløst i 2019
Arn Magnusson

Arn Magnusson af Folkungernes Æt (som tempelridder kaldet Arn de Gothia – Arn af Götaland eller på arabisk Al Ghouti) er hovedpersonen i Jan Guillous romantrilogi om tempelridderen. I filmatiseringerne af bøgerne spilles Arn af Joakim Nätterquist.

Handlingen i romanerne 
Romanserien udspiller sig i midten af 1100-tallet og i de første årtier af 1200-tallet i Västergötland og det hellige land.

Vejen til Jerusalem

Romanen skildrer Arns barndom på gården Arnæs i Västergötland, samt hans opfostring på cistercienserklostrene Varnhem og Vitæ Schola. Arn bliver her grundigt uddannet både åndeligt og intellektuelt, men også praktisk gennem uddannelse i stridskunst af en tidligere tempelridder, broder Guilbert, der nu gør bod som munk i Varnhem. Arn viser sig som en særdeles kapabel bueskytte, ligesom han viser enestående evner med sværdet. Da han er 16 år gammel sender klostrets abbed Arn tilbage til sin fædrene gård. Han møder Cecilia Algotsdotter af Pålsætten. Arn og Cecilia forelsker sig, og der indledes forhandlinger mellem de to familier om ægteskab. Cecilia bliver gravid med Arns barn. 

Arns barndomsven Knut Eriksson af Eriksætten, søn af den myrdede kong Erik den Hellige, beder Arn om at hjælpe sig med at hævne mordet på sin far. De begiver sig sammen til kongens borg Næs på Visingsø, hvor de dræber kong Karl Sverkersson af Sverkersætten. Knut Eriksson bliver konge af Västra og Östra Götaland. 

Arn anklages for at have haft samleje med Cecilias søster Katarina. Det at han har ligget med begge søstre er en synd for kirken, og de idømmes hver 20 års bod. Arn skal tjene som tempelridder i det hellige land, Cecilia som familiare i Varnhems søsterkloster, Gudhem.

Tempelridderen

Romanen foregår i det hellige land, hvor Arn er blevet en højt anset tempelridder. Han former et venskab med kristendommens ærkefjende, sultan Yussuf Saladin, og må til sidst se denne vinde krigen om det hellige land og Jerusalem.

Romanen følger også Cecilia under hendes bodsgang i klostret, samt kampen om magten i Västergötland.

Riget ved vejens ende

Arn vender hjem fra det hellige land. Hans ønske er at skabe og bevare fred i landet ved at gøre Folkungeætten så stærk, at ingen kan stå imod dem. Hans forehavende ser oprindeligt ud til at lykkes, indtil arvestriden mellem de Erikske og Sverkerske ætter igen flammer op og resulterer i de blodige slag Slaget ved Lena og Gestilren.

Arven efter Arn

I denne enkeltstående roman følger man Birger Magnusson af Folkungeætten i hans bestræbelser på at bygge videre på hvad hans farfar, Arn Magnusson, skabte - det rige, der senere kaldtes Sverige.

Film 
 Arn: Tempelridderen (2007), inspireret af Vejen til Jerusalem og Tempelridderen.
 Arn: Riget ved vejens ende (2008), inspireret af Tempelridderen og Riget ved vejens ende.

Fiktive personer fra Sverige
Middelalderen i populærkultur
Prinzhöfte

Prinzhöfte er en kommune med knap 700 indbyggere (2013), beliggende i Samtgemeinde Harpstedt, i den østlige del af Landkreis Oldenburg, i den tyske delstat Niedersachsen.

Geografi 
Floden Delme løber gennem kommunen, og i den sydlige del ligger det fredede (Naturschutzgebiet) Wunderburger Moor. Bundesautobahn 1 går gennem kommunen, mellem tilkørslerne Wildeshausen/Nord og Groß Ippener.

Inddeling 
I kommunen ligger ud over Prinzhöfte, landsbyerne og bebyggelserne:
 Hölscher Holz
 Horstedt
 Klein Henstedt
 Schulenberg
 Simmerhausen
 Stiftenhöfte
 Wunderburg
og midt i lokalområdet Hengsterholz, i kommunen Ganderkesee ligger en eksklave der hører til Horstedt.

Eksterne kilder/henvisninger 

 Byens websted

Kommuner i Niedersachsen
Tula oblast

Tula oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Det administrative center i oblasten ligger i byen Tula (), der har  indbyggere. Den næststørste by i oblasten er Novomoskovsk () med  indbyggere.

Historie 

Folk har beboet Tula-området siden oldtiden, påvist ved fund af gravhøje (kurgans) og gamle bopladser. Området blev beboet af det østslaviske stammefolk vjatitjerne, der var håndværkere, drev landbrug og var handelsmænd. Dette bekræftes af poster i ejendom registre, der nævner en "gammle bosættelser", der ligger på det sted, hvor den lille Tulitsa flod løber ud i Upafloden. For lang tid siden kan indbyggere også har forsvaret deres bosættelser mod tatarernes og andre nomadestammers angreb, men historien er tavs om dette spørgsmål. Den første omtale af Tula er fundet i Nikons krønike. Krøniken omtaler prins Svjatoslav Olgovitj af Tjernihivs kampagne. Krøniken bemærker at prinsen, der i 1146 var på vej til Rjasan, passerede gennem en række bosættelser, herunder Tula, som på det tidspunkt tilhørte Fyrstendømmet Rjasan.

Geografi 

Tula Oblast ligger i Ruslands centrale føderale distrikt i midten af den Østeuropæiske Slette i den nordøstlige del af det centralrussiske højland med stigninger op til 293 m. Oblasten ligger i steppe og skovsteppe zonen. Tula Oblast grænser op til Moskva oblast, Rjasan oblast, Lipetsk oblast, Orjol oblast og Kaluga oblast.

Floder 

Tula oblast har mere end 1.600 floder og vandløb. De største floder er:

 Don
 Oka
 Upa

Naturressourcer 
Oblasten er rig på jernmalm, ler, kalksten og brunkul. Brunkuls depoterne er en del af Moskva kulbækkenet.

Demografi 

Bemærkning: andele medtager hele befolkningen, herunder de der ikke havde angivet nationalt tilhørsforhold (i 2002 4.312 personer, i 2010 19.778 personer)

Økonomi  
Tula oblast er en del af den centrale økonomiske region og et fremtrædende industrielt center med metalbearbejdning, maskinfremstilling, kulminedrift og kemisk industri. Større industribyer er Novomoskovsk og Aleksin. Historiske industrier, som våbenfremstilling, samovarproduktion, og harmonikaproduktion, spiller stadig en vigtig rolle i oblasten.

Oblasten har en veludviklet landbrugssektor, der rangerer som nr. 33 i Ruslands i landbrugsproduktionen. Sektoren omfatter dyrkning af korn (hvede og rug), kartofler, sukkerroer, og grøntsagsdyrkning, kvægavl og mælkeproduktion.

Referencer

Eksterne henvisninger 

 Tula oblasts officielle hjemmeside  

 
Etableret i 1934
Sculpture by the Sea Aarhus

Sculpture by the Sea Aarhus var Danmarks største udendørs skulpturudstilling og blev afholdt hvert andet år fra 2009 til 2015 i Aarhus langs kysten fra Tangkrogen til Ballehage. Den sidste udstilling fandt sted 5. juni – 5. juli 2015.

Om udstillingen 
Sculpture by the Sea Aarhus blev afholdt for første gang i 2009, som led i markeringen af 100-års jubilæet for Landsudstillingen. Skulpturbiennalen var den første af sin slags i Danmark og fortsatter hvert andet år indtil 2015.. Udstillingen var en hyldest til skulpturens mangfoldige udtryksformer, og havde som mål at skabe et tværkulturelt møde mellem kunstnere, kunsten og publikum i naturlige omgivelser.

Sculpture by the Sea Aarhus tiltrak både danske og internationale kunstnere, heriblandt verdensnavne som canadiske Cardiff-Miller, den Sydney / New York baserede kunstnergruppe The Glue Society , og eksempelvis kinesiske Chen Wenling, der har udmærket sig som en af Kinas største samtidskunstnere. Udvælgelsen foregik igennem et særligt Open Call, hvor alle interesserede kunne indsende skulpturforslag. En kunstfaglig jury udvalgte herefter de værker, som siden blev udstillet på den tre kilometer lange kyststrækning.

Sculpture by the Sea Aarhus var gratis og tilgængelig døgnet rundt.

Historie 
Sculpture by the Sea er oprindeligt et australsk koncept, udviklet af australieren David Handley, og åbnede for første gang i Sydney i 1997 med 25.000 besøgende. Tre år senere oplevede Kronprins Frederik og Kronprinsesse Mary skulpturudstillingen på Bondi Beach, hvilket senere ledte til at den danske pendant Sculpture by the Sea Aarhus blev realiseret i et samarbejde mellem Aarhus Kommune og ARoS Aarhus Kunstmuseum, med Kronprinsparret som idegivere og protektorer.

I 2017 blev Aarhus Europæisk Kulturhovedstad, og Sculpture by the Sea Aarhus blev afløst af skulptur- og kunst-festivallen The Garden, som efter planen skal afholdes hvert tredje år. The Garden er væsentligt større end Sculpture by the Sea Aarhus og omfatter blandt andet også en stor del af Aarhus Indre by.

Eksterne henvisninger 

www.sculpturebythesea.dk 
www.sculpturebythesea.com (engelsk)

Noter

Referencer 
 

Kultur i Aarhus
Udstillinger i Danmark
1. division i ishockey 1975-76

1. division i ishockey 1975-76 var den 16. sæson i 1. division i ishockey, og det var samtidig turneringen om det 19. DM i ishockey. Mesterskabet blev arrangeret af Dansk Ishockey Union, og de 10 deltagende hold spillede først en dobbeltturnering alle-mod-alle, hvilket gav 18 kampe til hvert hold. Derefter spillede de seks bedste hold yderligere en dobbeltturnering om mesterskabet, mens de fire lavest placerede fortsatte i kvalifikationsspillet sammen med de to bedste hold fra 2. division.

Mesterskabet blev vundet af Kjøbenhavns Skøjteløberforening (KSF), som dermed vandt DM-titlen for 10. og hidtil sidste gang. Sølvmedaljerne blev vundet af AaB, som dermed vandt DM-medaljer for første gang, mens de forsvarende mestre fra Gladsaxe Skøjteløberforening måtte nøjes med bronzemedaljerne.

Resultater og stillinger

Format 

De ti deltagende hold spillede først et grundspil bestående af en dobbeltturnering alle-mod-alle, hvilket gav 18 kampe til hvert hold. Herefter spillede de seks bedst placerede hold i grundspillet en ny dobbeltturnering alle-mod-alle om medaljerne, hvilket gav yderligere 10 kampe til hvert hold. De fire lavest placerede hold i grundspillet og de to bedst placerede hold i 2. division, spillede en dobbeltturnering alle-mod-alle om de sidste fire pladser i 1. division i den efterfølgende sæson.

Grundspil 

De 10 hold spillede en dobbeltturnering alle-mod-alle, hvilket gav 18 kampe til hvert hold. De seks bedst placerede hold gik videre til slutspillet om medaljer, mens de fire øvrige hold gik videre til kvalifikationsspillet.

Slutspil 

Slutspillet havde deltagelse af de seks bedst placerede hold i grundspillet. De seks hold spillede en dobbeltturnering alle-mod-alle, hvilket gav 10 kampe til hvert hold.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)
 EliteProspects - DENMARK TEAM STANDINGS 1975 - 1976  
 Hockey Archives - Championnat du Danemark 1975/76  
 EliteProspects - Hockey Awards and Achievements - Danish League Player of the Year

Noter 

1975-76
Sæsoner i Superisligaen
Ishockey i 1975
Ishockey i 1976
Hans Henrik Ahlefeldt

Hans Henrik (Heinrich) (von) Ahlefeldt (født 1. marts 1656, død 23. marts 1720 i Hamborg) var en slesvigsk adelsmand, godsejer og diplomat under den danske konge i England og Tyskland. Søn af Bendix von Ahlefeldt og Elisabeth Hedevig von Thienen. Far til Benedikt von Ahlefeldt.

Referencer 

Godsejere fra Slesvig og Holsten
Gesandter fra Danmark
Danskere i 1600-tallet
Danskere i 1700-tallet
Hans Henrik
Gehejmeråder fra Danmark
Kammerherrer fra Danmark
Riddere af Dannebrog (1671-1808)
Højesteretsdommere fra Danmark